钦定古今图书集成/明伦汇编/皇极典/第171卷 > 魏
## 钦定古今图书集成/明伦汇编/皇极典/第171卷 > 魏

### 文帝受汉禅仍汉封号曰魏

按《魏志武帝本纪》：汉献帝建安十八年五月丙申，天
子使御史大夫郗虑持节策命公为魏公。　按《文帝
本纪》注，《献帝传》曰：辛未，魏王登坛受禅，公卿列侯陪
位，燎祭天地五岳四渎曰：“汉历世二十有四，践年四
百二十有六，四海困穷，王纲不立，五纬错行，灵祥并
见。推术数者，占之古道，咸以为天之历数，运终兹世。
凡”诸嘉祥，民神之意，比昭有汉。数终之极，魏家受命
之符。汉主以神器宜授于臣，宪章有虞，致位于丕丕。
祗承皇象，敢不钦承。谨择元日登坛，受帝玺绶，告类
于尔大神。“唯尔有神，尚飨永吉。”兆民之望，祚于有魏
世享。